

**PASIENTINFORMASJON - LAMISIL**

Lamisil tabletter benyttes til behandling av enkelte soppinfeksjoner i hud, negler og hår.

Det aktive stoffet i Lamisil heter terbinafin og er et soppdrepende middel.

Dette gjør at behandlingstiden ved soppinfeksjon i negler blir kortere enn ved behandling med de tablettene vi oftest har brukt tidligere.

Dersom det fortsatt er forandringer i neglene når tablettkuren er avsluttet, behøver dette ikke å bety at behandlingen har vært mislykket. Neglen vil oftest vokse ut i normalisert tilstand (stadig større område ved neglerot vil være normal negl).

##### BIVIRKNINGER

Metallsmak i munn, kvalme, metthetsfølelse og diaré forekommer.

Allergiske hudreaksjoner ses sjelden, men dersom du får utslett, må behandlingen avsluttes og lege kontaktes.

##### BLODPRØVER

Ofte tas en blodprøve før behandlingsstart for å sjekke at lever- og nyrefunksjon er i orden.

##### GRAVIDITET/AMMING

Lamisil bør ikke benyttes under graviditet og i ammeperioder.

##### PRIS

Ved infeksjon i tånegler kreves 3 måneders behandling. Lamisil finnes på blåresept og dette vil koste (mars 2025) rundt kr 1400, trinnpris kr 716.